钦定古今图书集成/理学汇编/文学典/第072卷 > 刘康夫
## 钦定古今图书集成/理学汇编/文学典/第072卷 > 刘康夫

按《福建通志》：“康夫，字公南，闽县人。屯田员外郎奕之
子也。康夫为儿时，遭父丧，僚佐怜而厚赙之，康夫却
不受，曰：‘勿以浼吾考也’。长学于周希孟，主乡校者三
十载，从游千馀人。知州张伯玉、元绛、程师孟交礼重
焉。熙宁中，朝廷索所为文，进《志术》二十七篇，其文义
皆根柢仁义。时苗役方行，尝状其事，为图籍以献，言”
极剀切，不报。卒后，郑侠表其墓。著有“《经训杂文》《古律
诗》”行于世。